RMK metsakasvatuse peaspetsialisti Toomas Väädi sõnul oli vabatahtlike huvi metsaistutuse vastu tavapäraselt suur, eriti koolilaste hulgas. "Meil on hea meel, et traditsioonid jätkuvad ning koolilapsed metsa istutamas käivad. RMK 16. mai metsaistutuspäeval osales ka mitmeid ettevõtteid ja palju üksi või koos perega saabunud metsasõpru," rääkis Toomas Väät, kelle  sõnul istutati vabatahtlike poolt riigimetsa tänavu kokku ligi 100 000 taime. RMK tänab veelkord kõiki metsaistutuspäevadel osalenuid. Pilte metsaistutuspäevast saab näha aadressil http://foto.rmk.ee/ kataloogis Metsaistutuspäev 2009.    Kokku istutati riigimetsas sel kevadel uut metsa 3740 hektarile, mulda pandi 10,1 miljonit istikut: kuuski 5,7 miljonit, mände 3,5 miljonit ja kaski 0,5 miljonit istikut. Ida-Virumaal, ammendatud põlevkivikarjääride  taasmetsastamiseks pandi kasvama ligikaudu 400 000 mändi ja kaske. Metsakülvi tehti 490 hektaril ja looduslikule uuenemisele aidati kaasa 150 hektaril.    RMK on metsaseadusega moodustatud riigitulundusasutus, mille põhiülesanne on riigimetsa säästlik ja efektiivne majandamine. Lisaks loob RMK metsapuhkuse veetmise võimalusi Eesti riigimetsas ja kujundab loodusteadlikkust. RMK majandab 38% Eesti metsadest.    Lisainfo:  Toomas Väät  RMK metsakasvatuse peaspetsialist  tel 676 7520, 520  5734  e-post toomas.vaat@rmk.ee